มาทานข้าวกลางวันวันธรรมดากับเพื่อนๆที่ทำงาน เลือกร้านนี้ที่อยู่บนชั้น 7 ของ Central World ชั้นเดียวกับโรงหนัง ร้านนี้เราเคยทานที่สาขา The Crystal ราชพฤกษ์แล้ว นี่เป็นครั้งที่ 2 กับสาขาใหม่ (ที่เปิดมาได้พักใหญ่แล้วล่ะ) 

พวกเรามากันวันธรรมดาก็ได้เจอกับ Lunch Set ที่ราคาโดนใจมาก คือเซ็ตละ 299 บาท สำหรับ 2 คน ในเซ็ตก็จะมีอาหารจานหลัก 2 และชาซีลอนให้ 2 แก้ว พวกเราก็สั่งทั้ง 3 set นี้เลย แล้วก็ไปสั่งอย่างอื่นๆเพิ่มกันเอา

สำหรับ Lunch Set ทั้ง 3 ชุด ต้องบอกเลยว่ามาขนาดใหญ่และอร่อยทุกอย่าง แนะนำมากๆว่าถ้ามาจ.-ศ.นี่ต้องสั่งเลย นอกจากนั้นแล้วทางร้านก็ยังมี promotion Pork BBQ Spare Ribs ลด 50% อีก จาก 530 บาท เหลือ 265 บาท เสิร์ฟมาขนาดใหญ่อลังฯมาก พวกเรานึกว่าจะไม่ใหญ่เลยจัดกันมา 2 ชุด กินกันสะใจไปเลย รสชาติ Ribs เค้าอร่อย เนื้อเยอะ นุ่ม เข้มข้น ดีงามมมมม

อย่างอื่นๆก็มีสั่ง สลัดทูน่า, Quesadilla นี่สั่งไป 2 ที่ให้ครบจำนวนคน แต่รสชาติจานนี้ก็ทั่วๆไป, Crispy Skin Salmon นี่อร่อย ด้านล่างเค้าใช้ Riso Pasta ปรุงกับชีสมากลมกล่อมมาก เป็นรสชาติที่ไม่เคยทาน แต่อร่อยเลย, แล้วก็มีเนื้อย่างจิ้มแจ่ว อันนี้ก็โอเค

ส่วนของหวาน ณ ตอนนั้นอิ่มกันมากแต่ก็ยังอยากลองเลยจัดมา 2 อย่าง เป็น Chocolate Lava กับ Baked Peach with Hot Chocolate Foam รสชาติดีทั่วไปไม่ได้ติดใจอะไรมาก

กินกันจนพุงกางสะใจ จ่ายไปประมาณ 4 พันบาท สั่งกระจายขนาดนี้ถือว่าถูกเลย เพราะได้อานิสงค์ Set Lunch + BBQ Ribs ลด 50% เต็มๆ สรุปว่าร้านนี้ประทับใจทั้งบรรยากาศร้าน ราคา คุณภาพ รสชาติ รวมทั้งบริการด้วย แต่โปรฯนี้มีถึงแค่สิ้นเดือนมกราคา 2017 นี้เท่านั้นนะ 